strabo.geographica 13.1.27
καὶ τὸ Ἴλιον δʼ ὃ νῦν ἔστι κωμόπολίς τις ἦν , ὅτε πρῶτον Ῥωμαῖοι τῆς Ἀσίας ἐπέβησαν καὶ ἐξέβαλον Ἀντίοχον τὸν μέγαν ἐκ τῆς ἐντὸς τοῦ Ταύρου . φησὶ γοῦν Δημήτριος ὁ Σκήψιος , μειράκιον ἐπιδημήσας εἰς τὴν πόλιν κατʼ ἐκείνους τοὺς καιρούς , οὕτως ὠλιγωρημένην ἰδεῖν τὴν κατοικίαν ὥστε μηδὲ κεραμωτὰς ἔχειν τὰς στέγας · Ἡγησιάναξ δὲ τοὺς Γαλάτας περαιωθέντας ἐκ τῆς Εὐρώπης ἀναβῆναι μὲν εἰς τὴν πόλιν δεομένους ἐρύματος , παρὰ χρῆμα δʼ ἐκλιπεῖν διὰ τὸ ἀτείχιστον · ὕστερον δʼ ἐπανόρθωσιν ἔσχε πολλήν . εἶτʼ ἐκάκωσαν αὐτὴν πάλιν οἱ μετὰ Φιμβρίου Ῥωμαῖοι λαβόντες ἐκ πολιορκίας ἐν τῷ Μιθριδατικῷ πολέμῳ . συνεπέμφθη δὲ ὁ Φιμβρίας ὑπάτῳ Ὀυαλερίῳ Φλάκκῳ ταμίας προχειρισθέντι ἐπὶ τὸν Μιθριδάτην · καταστασιάσας δὲ καὶ ἀνελὼν τὸν ὕπατον κατὰ Βιθυνίαν αὐτὸς κατεστάθη κύριος τῆς στρατιᾶς , καὶ προελθὼν εἰς Ἴλιον , οὐ δεχομένων αὐτὸν τῶν Ἰλιέων ὡς λῃστήν , βίαν τε προσφέρει καὶ δεκαταίους αἱρεῖ · καυχωμένου δʼ ὅτι ἣν Ἀγαμέμνων πόλιν δεκάτῳ ἔτει μόλις εἷλε τὸν χιλιόναυν στόλον ἔχων καὶ τὴν σύμπασαν Ἑλλάδα συστρατεύουσαν , ταύτην αὐτὸς δεκάτῃ ἡμέρᾳ χειρώσαιτο , εἶπέ τις τῶν Ἰλιέων οὐ γὰρ ἦν Ἕκτωρ ὁ ὑπερμαχῶν τῆς πόλεως . τοῦτον μὲν οὖν ἐπελθὼν Σύλλας κατέλυσε , καὶ τὸν Μιθριδάτην κατὰ συμβάσεις εἰς τὴν οἰκείαν ἀπέπεμψε , τοὺς δʼ Ἰλιέας παρεμυθήσατο πολλοῖς ἐπανορθώμασι . καθʼ ἡμᾶς μέντοι Καῖσαρ ὁ θεὸς πολὺ πλέον αὐτῶν προὐνόησε ζηλώσας ἅμα καὶ Ἀλέξανδρον · ἐκεῖνος γὰρ κατὰ συγγενείας ἀνανέωσιν ὥρμησε προνοεῖν αὐτῶν , ἅμα καὶ φιλόμηρος ὤν · φέρεται γοῦν τις διόρθωσις τῆς Ὁμήρου ποιήσεως , ἡ ἐκ τοῦ νάρθηκος λεγομένη , τοῦ Ἀλεξάνδρου μετὰ τῶν περὶ Καλλισθένη καὶ Ἀνάξαρχον ἐπελθόντος καὶ σημειωσαμένου τινά , ἔπειτα καταθέντος εἰς νάρθηκα ὃν ηὗρεν ἐν τῇ Περσικῇ γάζῃ πολυτελῶς κατεσκευασμένον . κατά τε δὴ τὸν τοῦ ποιητοῦ ζῆλον καὶ κατὰ τὴν συγγένειαν τὴν ἀπὸ τῶν Αἰακιδῶν τῶν ἐν Μολοττοῖς βασιλευσάντων , παρʼ οἷς καὶ τὴν Ἀνδρομάχην ἱστοροῦσι βασιλεῦσαι τὴν Ἕκτορος γενομένην γυναῖκα , ἐφιλοφρονεῖτο πρὸς τοὺς Ἰλιέας ὁ Ἀλέξανδρος · ὁ δὲ Καῖσαρ καὶ φιλαλέξανδρος ὢν καὶ τῆς πρὸς τοὺς Ἰλιέας συγγενείας γνωριμώτερα ἔχων τεκμήρια , ἐπερρώσθη πρὸς τὴν εὐεργεσίαν νεανικῶς · γνωριμώτερα δέ , πρῶτον μὲν ὅτι Ῥωμαῖος , οἱ δὲ Ῥωμαῖοι τὸν Αἰνείαν ἀρχηγέτην ἡγοῦνται , ἔπειτα ὅτι Ἰούλιος ἀπὸ Ἰούλου τινὸς τῶν προγόνων · ἐκεῖνος δʼ ἀπὸ Ἰούλου τὴν προσωνυμίαν ἔσχε ταύτην , τῶν ἀπογόνων εἷς ὢν τῶν ἀπὸ Αἰνείου . χώραν τε δὴ προσένειμεν αὐτοῖς καὶ τὴν ἐλευθερίαν καὶ τὴν ἀλειτουργησίαν αὐτοῖς συνεφύλαξε καὶ μέχρι νῦν συμμένουσιν ἐν τούτοις . ὅτι δʼ οὐκ ἐνταῦθα ἵδρυται τὸ παλαιὸν Ἴλιον καθʼ Ὅμηρον σκοποῦσιν , ἐκ τῶν τοιῶνδε τεκμαίρονται . πρότερον δὲ ὑπογραπτέον τοὺς τόπους ἀπὸ τῆς παραλίας ἀρξαμένους ἀφʼ ἧσπερ ἐλίπομεν .
Lemmas: καί ὁ Ἴλιον δέ ὅς νῦν εἰμί κωμόπολις τις εἰμί , ὅτε πρῶτος Ῥωμαῖος ὁ Ἀσία ἐπιβαίνω καί ἐκβάλλω Ἀντίοχος ὁ μέγας ἐκ ὁ ἐντός ὁ Ταῦρος . φημί γοῦν Δημήτριος ὁ Σκήψιος , μειράκιον ἐπιδημέω εἰς ὁ πόλις κατά ἐκεῖνος ὁ καιρός , οὕτως ὀλιγωρέω ὁράω ὁ κατοικία ὥστε μηδέ κεραμωτός ἔχω ὁ στέγη · Ἡγησιάναξ δέ ὁ Γαλάτης περαιόω ἐκ ὁ Εὐρώπη ἀναβαίνω μέν εἰς ὁ πόλις δέω ἔρυμα , παρά χρῆμα δέ ἐκλείπω διά ὁ ἀτείχιστος · ὕστερον δέ ἐπανόρθωσις ἔχω πολύς . εἶτα κακόω αὐτός πάλιν ὁ μετά Φιμβρίας Ῥωμαῖος λαμβάνω ἐκ πολιορκία ἐν ὁ Μιθριδατικός πόλεμος . συμπέμπω δέ ὁ Φιμβρίας ὕπατος Ὀυαλέριος Φλάκκος ταμίας προχειρίζω ἐπί ὁ Μιθριδάτης · καταστασιάζω δέ καί ἀναιρέω ὁ ὕπατος κατά Βιθυνία αὐτός καθίστημι κύριος ὁ στρατιά , καί προέρχομαι εἰς Ἴλιον , οὐ δέχομαι αὐτός ὁ Ἰλιεύς ὡς λῃστής , βία τε προσφέρω καί δεκαταῖος αἱρέω · καυχάομαι δέ ὅτι ὅς Ἀγαμέμνων πόλις δέκατος ἔτος μόλις αἱρέω ὁ χιλιόναυς στόλος ἔχω καί ὁ σύμπας Ἑλλάς συστρατεύω , οὗτος αὐτός δέκατος ἡμέρα χειρόω , λέγω τις ὁ Ἰλιεύς οὐ γάρ εἰμί Ἕκτωρ ὁ ὑπερμαχέω ὁ πόλις . οὗτος μέν οὖν ἐπέρχομαι Σύλλας καταλύω , καί ὁ Μιθριδάτης κατά σύμβασις εἰς ὁ οἰκεῖος ἀποπέμπω , ὁ δέ Ἰλιεύς παραμυθέομαι πολύς ἐπανόρθωμα . κατά ἐγώ μέντοι Καῖσαρ ὁ θεός πολύς πολύς αὐτός προνοοῦμαι ζηλόω ἅμα καί Ἀλέξανδρος · ἐκεῖνος γάρ κατά συγγένεια ἀνανέωσις ὁρμάω προνοέω αὐτός , ἅμα καί φιλόμηρος εἰμί · φέρω γοῦν τις διόρθωσις ὁ Ὅμηρος ποίησις , ὁ ἐκ ὁ νάρθηξ λέγω , ὁ Ἀλέξανδρος μετά ὁ περί Καλλισθένης καί Ἀνάξαρχος ἐπέρχομαι καί σημειόω τις , ἔπειτα κατατίθημι εἰς νάρθηξ ὅς εὑρίσκω ἐν ὁ Περσικός γάζα πολυτελής κατασκευάζω . κατά τε δή ὁ ὁ ποιητής ζῆλος καί κατά ὁ συγγένεια ὁ ἀπό ὁ Αἰακίδης ὁ ἐν Μολοσσός βασιλεύω , παρά ὅς καί ὁ Ἀνδρομάχη ἱστορέω βασιλεύω ὁ Ἕκτωρ γίγνομαι γυνή , φιλοφρονέομαι πρός ὁ Ἰλιεύς ὁ Ἀλέξανδρος · ὁ δέ Καῖσαρ καί φιλαλέξανδρος εἰμί καί ὁ πρός ὁ Ἰλιεύς συγγένεια γνώριμος ἔχω τεκμήριον , ἐπιρρώννυμι πρός ὁ εὐεργεσία νεανικός · γνώριμος δέ , πρῶτος μέν ὅτι Ῥωμαῖος , ὁ δέ Ῥωμαῖος ὁ Αἰνείας ἀρχηγέτης ἡγέομαι , ἔπειτα ὅτι Ἰούλιος ἀπό Ἴουλος τις ὁ πρόγονος · ἐκεῖνος δέ ἀπό Ἴουλος ὁ προσωνυμία ἔχω οὗτος , ὁ ἀπόγονος εἷς εἰμί ὁ ἀπό Αἰνείας . χώρα τε δή προσνέμω αὐτός καί ὁ ἐλευθερία καί ὁ ἀλειτουργησία αὐτός συμφυλάσσω καί μέχρι νῦν συμμένω ἐν οὗτος . ὅτι δέ οὐ ἐνταῦθα ἱδρύω ὁ παλαιός Ἴλιος κατά Ὅμηρος σκοπέω , ἐκ ὁ τοιόσδε τεκμαίρομαι . πρότερος δέ ὑπογραπτέον ὁ τόπος ἀπό ὁ παραλία ἄρχω ἀπό ὅς λείπω .